Geir Tommy Pedersen

Geir Tommy Pedersen (født 3. oktober 1964 i Nordreisa) er en norsk samisk politiker, som representerer Norske Samers Riksforbund. Han er valgt inn på Sametinget for perioden 2009-13, der han også er nestleder i nærings- og kulturkomiteen. Han var også sametingsrepresentant i perioden 1993-2005.

Han er utdannet fiskerikandidat, og er selvstendig næringsdrivende. Fra 1996 til 1997 var han nestleder Norske Samers Riksforbund (NSR), og året etter var han leder i et år. Han har siden 1996 vært medlem av Samerådet, og var leder fra 2003 til 2005. Siden 2005 har han sittet i fagrådet for Forum for urfolksspørsmål i bistanden, ved Universitetet i Tromsø. Siden 2009 har han vært styreleder for både Riddu Riđđu Festivála og Arktisk råds urfolkssekretariat. 

Han er gift og har to barn.

Kilder 
 Odd Mathis Hætta: Sametinget i navn og tall : Høsten 1993 - høsten 1997
 Odd Mathis Hætta: Sametinget i navn og tall : Høsten 1997 - høsten 2001
 Odd Mathis Hætta: Sametinget i navn og tall : Høsten 2001 - høsten 2005

Eksterne lenker 
 Sametinget.no - Pedersen, Geir Tommy

Norske sametingspolitikere
NSR-politikere
Fødsler i 1964